Държавен вестник, бр. 66, 2009 г., стр. 55

БРОЙ  66 	
Д Ъ Р Ж А В Е Н  В Е С Т Н И К 	
СТР.  55  
(2) При преминаване на съдебен служител 
на същата длъжност от един орган на съдебната 
власт в друг той запазва придобития ранг, а при 
преместване на друга длъжност му се присъжда 
минималният ранг за съответната длъжност. 
Чл. 148. При повишаване в ранг съдебният 
служител получава и по-високо възнаграждение 
за ранг в размер, определен от ВСС. 
Чл. 149. Повишаването в ранг се извършва 
след атестиране, с което се оценява качеството 
при изпълнение на служебните задължения от 
съдебния служител и се отчита прослуженото 
време във ВКС, в друг орган на съдебната 
власт, във ВСС, в Инспектората към ВСС и в 
Националния институт на правосъдието. Про­
фесионалната квалификация се отчита като 
съвкупност от знания и умения. 
Чл. 150. (1) Атестирането на съдебните служи­
тели се извършва периодично, след прослужено 
време на съответната длъжност не по-малко 
от една година. 
(2) За прослужено време по ал. 1 се счита и 
прослуженото време на длъжност с променено 
наименование, но със същите функционални 
задължения
(3) Служителите, прослужили по-малко от 
шест месеца на съответната длъжност в съда, се 
атестират през следващата календарна година. 
Чл. 151. (1) Атестирането на главния секре­
тар, началника на кабинета на председателя, 
на служителя по сигурността на информацията 
и на съдебните помощници се извършва от 
председателя на съда. 
(2) Съдебните служители, с изключение на 
посочените в ал. 1, се атестират от постоянно 
действаща комисия, назначена от председателя 
на съда. 
Чл. 152. (1) Атестирането включва три етапа: 
1. изготвяне на работен план; 
2. обсъждане на постигнатите до средата 
на периода цели и набелязване на мерки за 
осъществяването им; 
3. изготвяне на оценка в края на периода 
и вписване на резултатите в атестационен 
формуляр. 
(2) Етапите за извършване на атестирането 
се провеждат в срокове, както следва: 
1. изготвянето на работния план – в периода 
до 1 март; 
2. междинна среща за обсъждане на постиг­
натите резултати – 15 юни; 
3. изготвяне на оценка в края на периода – до 
1 ноември. 
Чл. 153. При атестиране на съдебен служител 
се вземат предвид изпълнението на индивиду­
алния работен план, както и реализираните 
изисквания при изпълнение на конкретните 
служебни задължения и професионалният опит. 
Чл. 154. (1) Показателите, по които се оце­
няват съдебните служители, са, както следва: 
1. срочно и качествено изпълнение на за­
дълженията – до 5 точки; 
2. спазване на професионалната етика – до 
5 точки; 
3. поведение при работа с граждани – до 4 
точки:
– услужливост при работа с клиенти;
– равнопоставено отношение към клиентите; 
4. способност за самостоятелна работа – до 
4 точки; 
5. способност за работа в екип – до 3 точки; 
6. инициативност и поемане на извънредна 
работа, проява на творчество в работата – до 
3 точки; 
7. организационни умения – до 3 точки; 
8. степен на подготвеност и способност за 
работа с нормативни актове – до 3 точки; 
9. възможности за комуникация – до 3 точки:
– устно;
– писмено;
– в електронна форма; 
10. оценка на прекия ръководител  –  до 3 
точки. 
(2) При атестирането се вземат предвид и 
постъпилите сигнали и предложения. 
Чл. 155. Показателите за оценката се впис­
ват във формуляр и се определя обща оценка, 
която може да бъде: 
1. оценка 1 – „изключително изпълнение“ – 
атестираният изключително ефективно изпъл­
нява работата си, значително над изискванията 
за длъжността; 
2. оценка 2  –  „изпълнението е над изис­
кванията“  –  атестираният редовно изпълнява 
задълженията си над изискванията; 
3. оценка 3  –  „изпълнението отговаря на 
изискванията“ – атестираният като цяло изпъл­
нява работата си на нивото на изискванията 
за длъжността, но не ги надминава; 
4. оценка 4  –  „изпълнението не отговаря 
напълно на изискванията, необходимо е подо­
брение“ – атестираният изпълнява задълженията 
си под нивото на изискванията за длъжността; 
5. оценка 5  –  „неприемливо изпълне­
ние“  –  атестираният системно изпълнява за­
дълженията си под нивото на изискванията за 
длъжността. 
Чл. 156. Комисията вписва общата оценка 
във формуляра за атестиране и запознава атес­
тирания със съдържанието му. 
Чл. 157. Формулярът се подписва от коми­
сията и от атестирания. 
Чл. 158. Съдебен служител, който не е съ­
гласен с общата оценка, може да подаде до 
председателя на съда мотивирано възражение в 
7-дневен срок от запознаването и подписването 
на формуляра. 
Чл. 159. Председателят на съда се произна­
ся с решение в 7-дневен срок от подаване на 
възражението. 
Чл. 160. (1) Съдебните служители се пови­
шават в ранг при три последователни оценки, 
не по-ниски от „оценка 2“. 
(2) Предсрочно повишаване в ранг се из­
вършва при оценка „изключително изпълнение“. 
(3) Председателят на съда издава заповед 
за повишаване в ранг на съдебния служител.